14. Setshwantsho sa sebatana ke “kgosi ya borobedi” ka kgopolo efe? 9 Ka tsela e e tshwanang, re ka bala Bafilipi 2:9, mo moaposetoloi Paulo a tlhalosang gore Modimo o ile a dira eng fa Jesu a sena go swa le go tsosiwa. Temana eo ya re: “Modimo o ne a . . . godisetsa [Jesu] kwa boemong jo bo kwa godimo mme ka bopelonomi a mo naya leina le le kwa godimo ga leina lengwe le lengwe le sele.” Go thusa motho yoo go akanya ka temana eo, re ka nna ra mmotsa jaana: “Fa e le gore Jesu o ne a lekana le Modimo pele ga a swa mme moragonyana Modimo a mo godisetsa mo boemong jo bo kwa godimo, a seo se ne se se kitla se dira gore Jesu a nne kwa godimo ga Modimo? Le fa go ntse jalo, go ka tla jang gore go nne le mongwe yo o kwa godimo ga Modimo?” Fa e le gore motho yoo o tlotla Lefoko la Modimo e bile a le peloephepa, go mmeela mabaka ka tsela eo go ka dira gore a sekaseke kgang eno gape.—Dit. 17:11.